Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
On harvinaista löytää ihminen, joka tahtoo olla kuuliainen Jumalalle -
Raamatun Sanaa noudattaen.
Sukupuolesta, -
kansallisuudesta, ihonväristä ja kielestä riippumatta -
ihminen voi olla kuuliainen.
Hän tahtoo Jumalan tahdon tapahtuvan elämässään -
ja koko maailman saavan siunauksen.
Hän tahtoo Jumalan lunastussuunnitelman toteutuvan -
ja Jumalan valtakunnan tulevan.
Elämällämme voi olla vaikutusta läheisimpien lisäksi -
myös paljon kauempana olevien elämään.
Otetaan esille Ruutin kirjasta luku 3.
Viimeksi luimme, -
miten Ruut meni yöllä puimatantereelle.
Hän meni salaa Booasin luo ja paljasti tämän jalat.
Teko oli merkki Booasille siitä, -
että hän oli Ruutin sukulunastaja, -
jonka piti saada aikaan jälkeläinen Ruutin miesvainaan nimelle.
Näin tämän nimi ei katoaisi Israelista.
Ruut ei toisin sanoen ajatellut vain omaa toimeentuloaan -
eikä anoppinsakaan tarpeita -
vaan edesmennyttä puolisoaan.
Ruut halusi olla kuuliainen käskylle, -
joka löytyy 5. Moos. 25:5:stä eteenpäin.
Edesmenneen puolison nimi säilyisi lapsen kautta.
Tuolla käskyllä on ollut vaikutusta jokaiseen maailman ihmiseen.
Ruutin ja Booasin kuuliaisuus -
vaikutti koko maailman lunastamiseen.
Inhimillisesti ajateltuna asian merkitystä ei huomaa.
Vasta kun katsomme asiaa Jumalan näkökulmasta, -
huomaamme, että hänellä on mielessään suuremmat suunnitelmat.
Otetaan esille Ruut 3:11.
Ruut 3:11.
Booas sanoo Ruutille: -
"Ja nyt, tyttäreni, älä pelkää; kaiken, mitä sanot, teen minä sinulle."
Hän tarkoitti: "Olen halukas saamaan aikaan jälkeläisen.
Olen halukas ottamaan sinut vaimokseni, -
jotta Tooran käsky toteutuisi elämässäsi ja miehesi nimi säilyisi."
"Sillä minun kansani portissa jokainen tietää..."
Eli: "Jokainen kaupungilla tietää, mitä olet tehnyt."
"...jokainen tietää sinut kunnialliseksi naiseksi."
Eli: "Olet Jumalan silmissä kuuliainen nainen."
Jae 12: "Totta on, että minä olen sinun sukulunastajasi, -
mutta on vielä toinen sukulunastaja, joka on läheisempi kuin minä."
Useampi henkilö voi toteuttaa kyseisen käskyn, -
mutta heillä on tietty järjestys.
Ihmisen tulisi haluta noudattaa käskyä ja näin siunata jotakuta toista.
Booas sanoo: "Voin kyllä toimia näin, -
mutta on olemassa läheisempikin sukulainen."
"Hänellä on oikeus toteuttaa tämä käsky ja olla siunaukseksi."
Booas sanoo Ruutille jakeessa 13: -
"Jää tähän yöksi; -
jos hän huomenna lunastaa sinut, niin hyvä; lunastakoon.
Mutta jollei hän halua lunastaa sinua, niin minä lunastan sinut, -
niin totta kuin Herra elää. Lepää siinä aamuun asti.'
Niin hän lepäsi hänen jalkapohjissaan aamuun asti..."
Kyseessä ei ollut seksuaalinen asia.
Booas kehotti Ruutia pysymään jalkopäässään.
Jos joku ei tahdo noudattaa tätä käskyä, -
nainen ottaa mieheltä kengän kaupungin portilla, -
paljastaa hänen jalkansa.
Booas sanoo: "Olkoon nyt näin. Minä aion toimia."
Hän haluaa kuitenkin noudattaa oikeaa menettelytapaa -
ja kysyä asiaa läheisemmältä sukulaiselta.
Hän sanoo: "En unohda asiaa. Pysy jalkopäässäni."
Jae 14: -
"Niin hän lepäsi hänen jalkapohjissaan aamuun asti, -
mutta nousi, ennenkuin kukaan vielä voi tuntea toisensa.
Ja Booas ajatteli: 'Älköön tulko tunnetuksi, -
että tuo nainen on tullut tänne puimatantereelle'.
Ja hän sanoi: Anna tänne vaippa, joka on ylläsi, ja pidä sitä.
Ja Ruut piti sitä. Silloin hän mittasi siihen kuusi mittaa ohria -
ja pani ne hänen selkäänsä. Ja hän meni kaupunkiin."
Joissakin käsikirjoituksissa sanotaan: "Booas meni", joissakin: "Ruut meni."
Uskon että Ruut lähti kaupunkiin saatuaan ohraa.
Ruut sai kuusi mittaa ohraa.
Kuusi viittaa Jumalan armoon eli Jumalan tahdon toteutumiseen.
Jumala antaa meille armonsa, jotta hänen tahtonsa tapahtuisi meissä.
Jumala tahtoo meidät valtakuntaansa ikuisiksi ajoiksi.
Booas antaa kuusi mittaa tarkoittaen: "Jumalan armo kohtaa sinua."
Jae 16: "Kun Ruut tuli anoppinsa luo, tämä kysyi: -
Oletko se sinä, tyttäreni?" (RK 2012)
Olemme nähneet useaan otteeseen, -
miten Ruut on palannut töistä tai kaupungilta.
Noomi on aina tunnistanut hänet.
Mutta tässä Noomi miettii: "Kuka sinä olet?"
Raamattunsa tuntevat muistavat, -
miten 1. Moos. 27:ssä -
Jaakob vei Eesaun siunauksen.
Siellä Aabraham sanoo Eesaulle, -
että haluaa siunata tätä ennen kuolemaansa.
"Tee minulle ateria, että voin sen syötyäni sinut siunata."
Eesaun olisi pitänyt kertoa myyneensä esikoisoikeutensa Jaakobille.
"Hänet sinun pitäisi siunata." Mutta Eesau ei kerro.
Mutta veljesten äiti Rebekka oli saanut Jumalalta viestin.
Rebekka neuvoo Jaakobia, miten saada siunaus.
Kun Jaakob menee Iisakin luo siunauksen saadakseen, -
Iisak kysyy häneltä: "Kuka sinä olet, poikani?"
Miksi Iisak sitä kysyi, kun kyseessä oli hänen poikansa?
Siinä halutaan näyttää, että jotain on muuttunut hengellisesti.
Jaakobista oli tullut esikoinen, koska hän oli sen oikeuden ostanut.
Ruutin kirjassa on sama asia. Ruutista on tulossa uusi ihminen.
Hän muuttuu, koska on menossa naimisiin.
Hänen identiteettinsä ei ole enää sama kuin ennen.
Siksi Noomi sanoo jakeessa 16: "Oletko se sinä, tyttäreni?" (RK 2012)
"Ruut kertoi hänelle kaiken, mitä mies oli hänelle tehnyt.
Hän sanoi: 'Nämä kuusi mittaa ohria hän antoi minulle ja sanoi: -
'Et saa mennä tyhjin käsin anoppisi luo.'"
Booasin teosta seuraava siunaus ei ole vain Ruutia varten -
eikä hänen kuolleen miehensä nimen säilyttämiseksi.
Siunaus koskee myös Noomia.
Booas tahtoo kuuliaisuutensa koituvan siunaukseksi kaikille.
Booas ei tyydy minimiin -
vaan tahtoo Jumalan siunaavan koko maailmaa.
Niin myös tapahtuu.
Jae 18: "Silloin Noomi sanoi: 'Odota, tyttäreni, -
kunnes saat tietää, kuinka asia ratkeaa.
Se mies ei näet suo itselleen lepoa -
vaan saattaa asian päätökseen vielä tänä päivänä.'"
Huomataan eräs tärkeä seikka.
Booas on nopea tottelemaan.
Kun hän saa tilaisuuden palvella Jumalaa, -
hän tahtoo toimia samana päivänä.
Hän ymmärtää, että asialla on kiire.
Koetko sinä, että Jumalan asiat ovat tärkeitä ja kiireellisiä?
Kun Jumala kehottaa sinua siunaamaan jotakuta, -
ajatteletko: "Ehkä minun pitäisi mennä käymään hänen luonaan.
Ehkä yksinhuoltajaäidillä ei ole varaa maksaa vuokraa -
tai muita perheen laskuja.
Minullahan on vähän ylimääräistä. Ehkä siunaan häntä rahasummalla.
Tai ehkä pyydän pastoria välittämään rahasumman.
En halua ottaa henkilökohtaisesti yhteyttä mutta haluan siunata häntä."
Näin toimitaan, jos ollaan hengellisesti yhtä kasvaneita kuin Booas.
Noomi tiesi, että Booasilla oli kuuliaisen miehen maine.
Tunnetaanko sinut siitä, -
että haluat olla toisille siunaukseksi ja Jumalan Sanalle alamainen?
Booas oli sellainen. Hän otti tilanteesta vastuun ja sanoi: -
"Asia ratkeaa vielä tänään."
Ruut 4:1: -
"Booas meni kaupungin porttiin..." Siellä ratkaistiin asioita.
Ihmiset menivät portilla istuvien vanhimpien luo, -
jossa keskusteltiin ja ratkaistiin asioita kuin oikeuden istunnossa.
"Booas meni ylös kaupungin portille." (Kuningas Jaakon käännös.)
Hän meni ylös portille, häntä ikään kuin kutsuttiin ylöspäin.
Kun antaudumme alamaisiksi Jumalan Sanalle, -
se nostaa meitä ylöspäin. Näemme asiat eri tavoin.
Kun palvelemme Jumalaa, hän antaa meille taivaallisen näkökulman.
"Booas meni kaupungin porttiin ja istuutui sinne.
Silloin sukulunastaja..." Haggoel tarkoittaa "sitä lunastajaa".
Siinä ei sanota, kuten luulisi, -
että läheisin mahdollinen sukulunastaja oli tulossa.
Siinä korostetaan: Tässä tulee se, jonka piti lunastaa leski.
Tässä on se, joka meidän tulisi oppia tuntemaan.
Ruutin neljäs luku päättyy Daavidin syntymään.
Daavid viittaa Messiaaseen.
Tämä sanankohta liittyy Messiaan syntymiseen.
Jos tässä mainitut ihmiset eivät olisi olleet kuuliaisia, -
sillä olisi ollut vaikutusta Messiaan syntymiseen.
Asioiden pitää tapahtua Jumalan järjestyksessä.
Messiaalla pitää olla Jumalan tarkoitusperien mukainen sukupuu.
Läheisimmän sukulunastajan olisi pitänyt toimia.
Jae 1: "Mutta Booas meni kaupungin porttiin ja istuutui sinne.
Ja katso, sukulunastaja, josta Booas oli puhunut, kulki siitä ohitse; -
ja Booas sanoi: -
'Sinä siellä, poikkea tänne istumaan.' Hän poikkesi ja istui siihen."
Pelooni almooni, käännetään useimmiten "herra se ja se".
Nykyhepreassa ilmaisu tarkoittaa anonyymiutta.
Raamatussa anonyymius liittyy usein häpeään.
Kerron esimerkin Uudesta testamentista.
Luukkaassa on kertomus rikkaasta miehestä ja Lasaruksesta.
Köyhän Lasaruksen nimi mainitaan, koska hän oli hengellisesti rikas.
Hengellisesti köyhän rikkaan miehen nimeä ei mainita.
Jos lähin sukulunastaja olisi toiminut oikein, tietäisimme hänen nimensä.
Siten korostettaisiin kuuliaisuutta.
Mutta koska hän kieltäytyy olemasta kuuliainen, hänen nimeään ei kerrota.
"Booas sanoi: 'Poikkea tänne istumaan, herra anonyymi.'
Herra anonyymi poikkesi ja istui siihen."
"Senjälkeen Booas otti kaupungin vanhimpia kymmenen miestä -
ja sanoi: 'Istukaa tähän.' Ja he istuivat."
Booas kokoaa koolle tuomioistuinta.
Hän haluaa ratkaista asiat oikealla tavalla.
Kymmenen miestä muodostaa minjanin.
Minjan tarkoittaa päätösvaltaista ryhmää, -
jossa on vähintään 10 miestä.
Minjania tarvitaan myös rukousta varten.
Juutalaisen lain mukaisessa rukouskokouksessa -
pitää olla 10 miestä.
Asia näkyy muuallakin Sanassa, esim. Sodoman ja Gomorran tapauksessa.
Aabraham alkoi neuvotella Jumalan kanssa: -
"Tuhoatko kaupungin, jos siellä on 50 vanhurskasta?"
Jumala vastasi: "En tuhoa, jos löytyy 50."
Aabraham jatkaa neuvottelua 10 mieheen asti.
Kymmenellä viitataan minjaniin, 10 rukoilevaan mieheen.
Mutta Sodomasta ei löytynyt minjania, 10 rukoilevaa ihmistä.
Booas kutsuu koolle minjanin.
"Booas otti kaupungin vanhimpia kymmenen miestä ja sanoi: -
'Istukaa tähän.' Ja he istuivat. Sitten Booas sanoi sukulunastajalle: -
'Sen peltopalstan, joka oli veljellämme Elimelekillä...'"
He olivat sukulaisia. Sanaa "veli" käytetään laajassa merkityksessä.
Booas sanoo pelooni almoonille, herra anonyymille: -
'Noomi, joka on palannut Mooabin maasta, on myymässä peltopalstaa, -
joka kuului veljellemme Elimelekille.'" (RK 2012)
Noomi haluaa myydä pellon.
Yleensä Raamatussa ei myydä perintöosuutta.
Se myydään vain joko tottelemattomuudesta tai epätoivosta.
Noomin tapauksessa ei ole kyse tottelemattomuudesta.
Naabotkin sanoi 1. Kuningasten kirjassa: -
"Herra varjelkoon minua antamasta sinulle isieni perintöosaa."
Kuningas Ahab olisi halunnut sen häneltä ostaa.
Mutta köyhä ja hädänalainen saa myydä perintöosansa.
Booas kysyi sukulunastajalta, -
halusiko tämä ostaa Elimelekille kuuluneen peltopalstan.
Jae 4: "Sentähden ajattelin: minä ilmoitan siitä sinulle ja sanon: -
osta se tässä saapuvilla olevien -
ja minun kansani vanhimpien läsnäollessa.
Jos tahdot sen lunastaa sukuun, niin lunasta.
Mutta ellet tahdo sitä lunastaa, niin ilmoita minulle, että saan sen tietää; -
sillä ei ole ketään muuta sukulunastajaa kuin sinä, -
ja sinun jälkeesi minä."
Booas halusi kaikkien tietävän, että oli toimittu Jumalan lain mukaan.
Perheessä oli epätoivoinen tilanne. He ovat myymässä perintömaansa.
Booas halusi perintömaan pysyvän suvussa, -
jotta se ei joutuisi toiselle heimolle tai kansalle.
Peltopalsta piti lunastaa.
Pelooni almooni, herra anonyymi, kuulee asian.
Booas käsittelee sen julkisesti.
"Sinä saat sen lunastaa. Tai minä voin tehdä niin."
Jos he eivät tekisi niin, maapalsta joutuisi muukalaisille.
Jakeen 4 loppu: -
Vajomer anochi echal. "Hän sanoi: 'Minä lunastan sen'."
Hän haluaa ostaa maapalan, koska maata tuli myyntiin niin harvoin.
Maathan pidettiin perheen piirissä.
Myyty maa pysyy lisäksi ostajan hallussa vain riemuvuoteen asti.
Sitten se palautuu myyjän suvulle. Mutta nyt oli kyse muustakin.
Koska ei ole perillistä, lunastaja olisi voinut lisätä maan omaan perintöönsä
Sen menettämisestä ei ollut pelkoa.
Lunastajalla oli nyt tilaisuus saada maata omaan tilaansa lisättäväksi.
Sitä ei tarvitsisi palauttaa riemuvuonna. Harvinainen tilaisuus.
Siksi hän sanoo julkisesti: "Minä lunastajan sen."
Jakeessa 5 tilanne muuttuu mielenkiintoiseksi: -
"Niin Booas sanoi: 'Ostaessasi pellon Noomilta -
ostat sen myöskin mooabilaiselta Ruutilta, vainajan leskeltä, -
ja sinun on pysytettävä vainajan nimi hänen perintöosassaan'."
Booas tarkoitti: "Emme halua sinun pelkästään ostavan maan.
Sinun on noudatettava myös erästä käskyä."
Kyseessä oli mitsva jibbum, -
avioliitto, joka solmittiin perillisen saamiseksi -
ja maan pysymiseksi perheessä.
Maapalstan ostoon kuului siis muutakin.
Lunastaja halusi ostaa sen luullessaan, ettei perillistä olisi.
Mutta nyt mukana olisi perillinen.
Hänen olisi pitänyt mennä naimisiin Ruutin kanssa -
saadakseen aikaan tuon perillisen.
Hänen pitäisi maksaa täysi hinta, ei pelkkää lunastusmaksua.
Riemuvuoden tulo vähentää maan arvoa.
Maapalan hinta laskettiin normaalisti sen perusteella, -
miten monta vuotta riemuvuoteen oli. Täyttä maksua ei tarvinnut maksaa.
Nyt on olemassa perillinen, joten hänen olisi pitänyt maksaa koko hinta.
Riemuvuonna hän menettäisi kaiken. Kyseessä olisi todella huono ostos.
Mutta emme saa mitata kaikkea rahalla vaan tulee olla kuuliaisia.
Mies kuulee Booasin sanovan, -
että maan lisäksi tulee Ruut, jotta saataisiin perillinen.
Jae 6: "Silloin sanoi sukulunastaja: 'En voi lunastaa sitä itselleni, -
sillä siten minä turmelisin oman perintöosani. Lunasta sinä itsellesi, -
mitä minun olisi lunastettava; minä en voi sitä tehdä.'"
Miehellä ei ollut varaa kaupantekoon.
Puhumme ensi viikolla siitä, -
onko meillä varaa olla kuuliaisia vai maksaako se mielestämme liikaa.
Nähdään ensi viikolla! Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen